श्रीकृष्ण संग हुआ रुक्मणि विवाह, कथा समापन 4 को
कींजरी माता मंदिर पर चल रही संगीतमय श्रीमद् भागवत कथा
भास्कर संवाददाता | विजयपुर
कींजरी माता मंदिर पर चल रही संगीतमयी श्रीमद् भागवत कथा में बुधवार को श्रीकृष्ण-रुक्मणि विवाह के प्रसंग का धूमधाम से उत्सव मनाया गया। कथा में पांचवें दिन श्रोताओंं की खासी भीड़ जुटी। कथा पांडाल में पुरुषों की तुलना में महिलाओं की तादाद ज्यादा रही।
कथा सुनाते हुए वृंदावन वाले पंडित विमल कृष्ण शास्त्री ने कहा कि भगवान श्रीकृष्ण -रुक्मणि विवाह प्रसंग के माध्यम से मनुष्य को ससुराल बंधन और सामाजिक मान मर्यादा की शिक्षा मिलती है। उन्होंने कहा कि माता-पिता और सास-ससुर की आज्ञा का पालन व सेवा करने से भगवान प्रसन्न होते हैं। कथा में श्रीकृष्ण-रुकमणि विवाह उत्सव धूमधाम से मनाया गया। इस मौके पर मंच से साजबाज के साथ बधाई गीत गाए उपस्थित श्रद्धालु भक्ति भाव में डूबकर झूमने लगे। गसवानी के बिरथरे परिवार की ओर से आयोजित श्रीमद़् भागवत कथा का समापन 4 मार्च को विशाल भंडारे के साथ किया जाएगा। भंडारे मेें आसपास के 40 गांव को कुल दी जाएगी।
धर्म
गीता महोत्सव कल से, 80 गांव करेंगे सहयोग
मानपुर। ग्राम चोपना में 3 मार्च को गीता महोत्सव की शुरुआत गौराजी मंदिर पर 151 अखंड रामायण पाठ के साथ होगी। श्योपुर एवं सवाई माधोपुर जिले के 80 गांव के धर्मप्रेमियों के सहयोग से इस तीन दिवसीय गीता महोत्सव की तैयारी जोरों पर चल रही है। गीता सत्संग समिति के संचालक शिवनारायण शर्मा एवं प्रचारक काशीराम मीणा ने बताया कि 3 मार्च को सुबह 10 बजे गौराजी मंदिर पर विधिविधान से 151 अखंड रामायण पाठ शुरू होकर 24 घंटे चलेगा। 4 मार्च को हरे राम हरे कृष्ण अखंड कीर्तन होगा।
mai_Deva awa_Deva bho_Deva hin_Deva hin_Deva awa_Deva hin_Deva hin_Deva